open-index/open-wikipedia-markdown huggingface dataset:
Rekonstruotasis judaizmas

**Rekonstruotasis judaizmas** – pažangusis judaizmo judėjimas, kurį JAV nuo 1920 iki 1940 metų sukūrė rabinas Mordecai Kaplan su *Ira Eisenštein*. Tai buvo ketvirtasis žydų judaizmo judėjimas, pradėjęs gyvuoti Šiaurės Amerikoje po ortodoksinio, konservatyviojo ir progresyviojo. 1968 metais JAV buvo atidarytas pirmasis rekonstruoto judaizmo rabinų koledžas.

Rekonstruotasis judaizmas pasižymi liberaliu požiūriu į šiuolaikinį gyvenimą, todėl stebuklais išvis netikima (išskyrus Mozės laikų), gerbiama modernioji kultūra, priimama tezė, kad Dievui priklauso visos tautos, o ne vien tik žydai ir t. t.
Didieji Antilai

**Didieji Antilai** – Karibų jūros salų, vadinamų Vakarų Indija, dalis (kartu su Bahamais ir Mažaisiais Antilais). Didžiuosius Antilus sudaro Kuba, Jamaika, Espanjolos sala (sudaryta iš Haičio vakaruose ir Dominikos Respublikos rytuose) ir Puerto Rikas. Didieji Antilai – žemyninės kilmės salos, skirtingai nei Mažieji Antilai, kuriuos sudaro jaunos vulkaninės ar koralinės kilmės salelės. Pagal antropologinius požymius, kalbą ir tradicijas Didieji Antilai priskiriami Lotynų Amerikai.

Didieji Antilai suvaidino ryškų strateginį vartų į Amerikos žemynus vaidmenį, o laikais, kai jūrinė galia nulemdavo šalies svarbą, čia buvo kovų tarp Ispanijos, Prancūzijos ir Jungtinės Karalystės laukas. Pradžioje salos tiekė žaliavas, o vėliau tapo svarbiausiais uostais jūrų keliuose tarp Europos ir Naujojo Pasaulio. Atsiradus komercinėms oro linijoms, jų strateginė svarba sumažėjo.
IR (roko grupė)

**IR** – Vilniaus alternatyviojo roko grupė, susikūrusi 2003 metais.

## Nariai

### Dabartiniai
* Germanas Skoris – vokalas, gitaros
* Josh McClung – būgnai
* Bernardas Prušinskas – bosinė gitara

### Buvę
* Marat Voronov – bosinė gitara

## Istorija
„IR“ susikūrė 2003 metais ir netrukus sėkmingai šturmavo Lietuvos roko sceną. „IR“ tapo geriausia VIII-o debiutantų festivalio „Naujas Kraujas 2004“ grupe ir konkurso „EuroRock Vilnius 2004“ nugalėtoja. 2004 metų pabaigoje iširus pirmai grupės sudėčiai, gitaristas, vokalistas ir dainų autorius Germanas Skoris kurį laiką bendradarbiavo su įvairiais Lietuvos bei Latvijos muzikantais.

Per trejus metus grupės muzika buvo lyginama su daugeliu žymių roko kolektyvų – nuo „Placebo“ ir „Smashing Pumpkins“ iki „Nirvana“ ir „Foo Fighters“. Grupės muzikiniai įkvėpėjai yra gana įvairūs – nuo „Red Hot Chili Peppers“ iki „A Perfect Circle“.

2005 metų pradžioje „IR“ pasirašė sutartį su muzikos leidybos įmone „Muzikos zona“. Vėlyvą 2005 rudenį pasirodė grupės debiutinis albumas „Now or Never“ („Dabar arba niekada“). Albumą palankiai įvertino Lietuvos ir užsienio kritikai bei roko mėgėjai. 

Nepaisant nepalankaus Baltijos šalių žiniasklaidos požiūrio į roką, dainos iš albumo sugebėjo prasibrauti į kelių radijo stočių programas ir net pateko į populiariausių kūrinių sąrašus. Tris savaites dainos „Idol“ vaizdo klipas pirmavo „Baltic Top“ – tarptautinėje programoje, kurią organizavo kelios radijo stotys ir televizijos kanalai iš Latvijos, Lietuvos ir Estijos. Baladė „Maybe“ ilgokai pirmavo radijo stoties „Mažeikių Aidas“ populiariausių dainų trisdešimtuke.

„IR“ dažnai koncertuoja įvairiuose festivaliuose, renginiuose bei klubuose. Grupė grojo vienoje scenoje su „Tito & Tarantula“ festivalyje „Rudstock 2004“, koncertavo Vokietijoje, Lenkijoje, Latvijoje, Nyderlanduose ir Anglijoje. 2006 metų vasarą „IR“ buvo išrinkta savaitės grupe autoritetingoje nepriklausomos muzikos interneto svetainėje „ubl.com“. 2006 metų pradžioje „IR“ buvo išrinkta „Geriausia 2005 metų Lietuvos roko grupe“ alternatyvios muzikos apdovanojimuose „A-LT 2005“, o albumas „Now or Never“ buvo nominuotas „Geriausio 2005 metų albumo“ kategorijoje.

## Diskografija

### Studijiniai albumai

* Now or Never *([[2005]])*
* Believe *([[2010]])*

### EP
* EP_graph *([[2008]])*

## Video klipai

## Nuorodos
* Oficialus IR tinklalapis 
* Grotuvas, kuriame galima pasiklausyt IR dainų
Brunėjaus vėliava

**Brunėjaus vėliava** kilo iš geltonos sultono vėliavos. 1906 metais buvo įterptos balta ir juoda įstrižos juostos. Jų pločių santykis atitinkamai yra 17:15, t. y., balta juosta yra šiek tiek platesnė. Jos simbolizavo vadovaujančius vizirius *Pengiran Bendahara* ir *Pengiran Pemanscha*. 1959 m. rugsėjo 29 dieną įvedus konstituciją, vėliavos centre buvo pridėtas Brunėjaus herbas. Jį sudaro pusmėnulis (simbolizuojantis islamą), sujungtas su skėčiu (simbolizuojančiu monarchiją) ir dvi pirštinės iš abiejų pusių. Po pusmėnuliu yra kaspinas. Ant pusmėnulio ir kaspino yra arabiški užrašai, reiškiantys „Brunėjaus valstybė, taikos buveinė“ ir „nėra kito Dievo, tik Alachas; Muchamedas yra jo pranašas“.

## Nuorodos
* Brunėjaus vėliava  
* Brunėjaus vėliava 
* Vexilla-Mundi
Tainai

**Tainai** – iki Kolumbo pasirodymo buvę vietiniai Bahamų ir Didžiųjų Antilų (Kuba, Haitis, Puerto Rikas ir Jamaika) gyventojai. Tikėta, jog jūromis keliavę tainai buvo giminingi Pietų Amerikos aravakų gentims. Naujausi atradimai rodo labiau tikėtiną tainų kilmę iš Andų genčių, ypač koljasų. Jų kalba priklauso Maipuro kalbų šeimai, paplitusiai Pietų Amerikoje ir Karibuose bei laikomai didesnės hipotetinės aravakų kalbų grupės dalimi.

Kai 1492 m. atvyko Kolumbas, Haičio saloje buvo penkios tainų „karalystės“ arba teritorijos, kiekviena kurių buvo valdoma atskiro kasiko (vado), kuriam buvo mokama duoklė. Ispanų įsiveržimo metu didžiausiose tainų gyvenvietėse galėjo gyventi apie 3000 žmonių ar daugiau. Nuo senų laikų tainai gyveno šalia ir kariavo su karibais, kita iš Pietų Amerikos kilusia grupe, daugiausia gyvenusia Mažuosiuose Antiluose. 

Manoma, jog XVIII a. tainų bendruomenė buvo sunaikinta: išmirė nuo atvykėlių atvežtų ligų arba buvo kartu su afrikiečiais vergais prievarta įdarbinta plantacijose, kurias Ispanija įsteigė savo kolonijose Karibuose. Tačiau pagrindinė tainų išnykimo priežastis buvo ispanų vykdytos žudynės. Tačiau teigiama, jog vyko ryškus rasių maišymasis, o Kuboje keletas indėnų kaimelių išliko iki XIX a. Pirmieji 1492 m. į Bahamus, Kubą ir Haitį, o vėliau į Puerto Riką atvykę ispanai neatsivežė moterų. Jie civilinėse ceremonijose vesdavo tainų moteris, kurios gimdė vaikus metisus.
Triada

**Triada** (kin. 三合會, Pinyin: Sānhéhuì) - bendras pavadinimas kinų kriminalinėms organizacijoms, dažniausiai veikiančioms pačioje Kinijoje ar Honkonge bei kraštuose, kuriuose gyvena ženkli kinų populiacija. Kaip ir daugumos kriminalinių organizacijų, pagrindinės triadų veiklos sritys yra narkotikų prekyba, reketas, paskolos už dideles palūkanas, nelegalūs azartiniai lošimai, prostitucija, automobilių vagystės, tabako produktų kontrabanda ir panašiai. Šiuo metu didelę triadų pelno dalį sudaro ir nelegalių intelektualinės nuosavybės (muzikos kūrinių, filmų, kompiuterinių programų) kopijų pardavinėjimas.

## Nuorodos

* gangland.net: triads
Meidži

**Meidži**:
* Japonijos Imperatoriaus vardas – Imperatorius Meidži;
* Japonijos istorinis periodas – Meidži laikotarpis;
* Reformos, įvykdytos Meidži laikotarpio pradžioje – Meidži restauracija.
Politinė psichologija

**Politinė psichologija** – tarpdisciplininis mokslas, tiriantis sąsajas tarp pcichologijos ir politologijos, pagrindinį dėmesį skiriant žmonių mąstymui, emocijoms ir elgesiui politikoje.
Politinė psichologija analizuoja šiuos politologijos tyrimo objektus – rinkėjus, įstatymų leidėjus, vietinę ir nacionalinę valdžią ir administraciją, tarptautines organizacijas, politines partijas ir asociacijas. Nors disciplinos pavadinimas labaiu pabrėžia psichologiją, kaip šios disciplino branduolį, tačiau šį mokslą taip pat būtų galima vadinti „politikos psichologija“, taip pabrėžiant vienodą politoogijos ir psichologijos reikšmę.
Be šių dviejų mokslų politinė psichologija apima ir kitas disciplinas: antropologiją, kognityvinę psichologiją, sociologiją, psichiatriją ir tokius santykinai tolimus mokslus kaip ekonomika ar filosofija.

## Politinės psichologijos istorija
Politologijos ir psichologijos tarpusavio įtaka didėja nuo XX a. penktojo dešimtmečio, nors abu mokslai tradiciškai labiau susiję su kitais mokslais, pvz., politologija su istorija, o psichologija su sociologija.

## Šaltiniai

## Nuorodos
* International Bulletin of Political Psychology 
* The Center for the Study of Political Psychology
* The International Society of Political Psychology
* Politinė sociolingvistika
Ska

**Ska** – muzikos stilius, kilęs iš Jamaikos. Jis jungia tradicinius mento ir kalipso elementus su JAV džiazo ir ritmenbliuzo garsais.

Ska atsirado Jamaikoje maždaug 6 dešimtmetyje ir buvo rokstedžio, o vėliau ir regio pirmtakas. Tai buvo mėgstamiausia „blogų berniukų“ (Jamaikos subkultūra) muzika. Ji taip pat buvo populiari tarp modų ir skustagalvių, kadangi jau 7 dešimtmetyje atlikėjai Symarip, Laurel Aitken, Desmond Dekker ir The Pioneers skyrė dainas šioms grupuotėms.

Paprastai muzikos istorikai dalija ska istoriją į tris bangas: 7 dešimtmečio pabaiga – 8 dešimtmečio pradžia-stilius atgimė Anglijoje, o kita populiarumo banga kilo 10 dešimtmetyje, daugausia Jungtinėse Valstijose.
Grubūs vaikinai

**Grubūs vaikinai** (, *rudies*) – subkultūra, susidariusi Jamaikoje XX a. 6 deš. pradžioje.

## Istorija

Terminas „grubus vaikinas“ kilo iš Jamaikos slengo („kietas“, „madingas“). „Grubūs vaikinai“ šokių aikštelėse ir gatvėse vilkėjo pagal paskutinę madą.

„Grubių vaikinų“ kultūra atsirado Kingstono getuose ir sutapo su šokių vakarėlių bei garso sistemų populiarėjimu. Negaunantys nei meilės, nei darbo miesto jaunuoliai kartais laikinai įsidarbindavo pas garso operatorius ir nutraukdavo varžovų šokius. Tai (ir kitos gatvių kovų formos) tapo sudėtine blogų berniukų gyvenimo būdo dalimi ir dažnai sąlygodavo gaujų atsiradimą.

Daugelis „blogiukų“, įkvėpti amerikietiškų gangsterių filmų ir soul muzikos grupių, ėmė dėvėti griežtus kostiumus, siaurus kaklaraiščius ir skrybėles. XX a. 6 deš. pabaigoje, augant emigracijai, „grubių vaikinų“ kultūra ir jos muzika, ska ir rokstedis, išplito į Jungtinę Karalystę ir kitas šalis.
Politinė filosofija

**Politinė filosofija** – esminių klausimų apie valstybę, vyriausybę, politiką, laisvę, teisingumą, nuosavybę, teises, teisę, valdžios vykdomą teisės įgyvendinimą nagrinėjimas: kas tai yra, kodėl (arba ar) tai reikalinga, kas daro vyriausybę legitimia, kokias teises ir laisves ji turi ginti ir kodėl, kokią turi būti vyriausybės forma ir kodėl, kas yra teisė, kokias pareigas piliečiai turi savo legitimiai valdžiai, jei jas turi ir kada galima teisėtai nuversti vyriausybę, jei tai galima iš vis. Kalbant paprasčiau, „politinė filosofija“ yra bendras požiūris arba specifinės nuostatos politikos atžvilgiu, kurios ne visada gali būti laikomos filosofijos mokslo dalimi.

## Istorija

### Klasikinis laikotarpis

Kaip akademinė disciplina Vakarų politinė filosofija savo šaknimis remiasi į Senovės Graikijos visuomenę, kurioje miestai – valstybės eksperimentavo su įvairiomis politinės organizacijos formomis, įskaitant monarchiją, tironiją, aristokratiją, oligarchiją ir demokratiją.
Modai

**Modas** (**modenizmas** arba **modizmas**) – jaunimo gyvenimo būdas, besisukantis apie madą ir muziką, išsivystęs Londone XX a. 6 deš. pab. ir pasiekęs piką 7 deš. pirmoje pusėje. Judėjimo nariai buvo vadinami modernistais (modais); dauguma jų gyveno Pietų Anglijoje.

Modizmas prasidėjo 1958-9 m. nuo keleto paauglių vaikinų, turėjusių giminystės ryšių su Londono rūbų prekybos atstovais, grupelių. Šie ankstyvieji modai priklausė vidutinei klasei. Ankstyvieji modai ėjo iš proto dėl asmeninio stiliaus tobulumo ir teikė pirmenybę siauro sukirpimo itališkiems kostiumams. Jų muzikiniam skoniui labiausiai tiko modernusis džiazas ir ritmenbliuzas. Jų ištisas naktis trunkančio miestietiško visuomeninio gyvenimo poreikį iš dalies tenkino išlavintas skonis amfetaminams.

Kai šį įvaizdį ėmė mėgdžioti visų ekonominių sluoksnių Anglijos paaugliai, modai atrado savąjį unikalų identitetą įvairiuose muzikiniuose stiliuose, tarp jų moderniajame džiaze, Amerikos juodaodžių ritmenbliuze ir soul, jamaikietiškuose ska ir bluebeat bei išskirtiniame britiškos byto muzikos stiliuje.

Modai rinkdavosi naktiniuose klubuose ir demonstruodavo savo drabužius ir šokių judesius. Dažniausiai važinėdavo motoroleriais, ypač Lambretta ar Vespa. Kai buvo išleistas įstatymas, reikalaujantis, kad prie kiekvieno motorolerio būtų pritvirtintas nors vienas veidrodėlis, modai pasityčiodami prikabino prie savųjų po 4, 10 ar 32 veidrodėlius.

Kita jaunimo subkultūra, rokeriai, kartais kovodavo su modais; 1964 m. pajūrio kurortuose (Braitone, Margeite ir Hastingse) kilo gatvės mūšiai. Po šių įvykių 7 deš. pr. Britanijoje kilo skausmingos diskusijos apie „šiuolaikinį jaunimą“.
Bučiūnai (Kėdainiai)

**Bučiūnai** – kaimas Kėdainių rajono savivaldybėje, 2 km į šiaurę nuo Labūnavos, į kairę nuo plento . Į vakarus nuo Bučiūnų teka Nevėžis, greta kaimo – jo intakas Šakupulis.

## Gyventojai

## Galerija

Labūnavos kelias.JPG|Itin kalnuotas kelio Kėdainiai-Babtai ruožas ties Bučiūnais
Bučiūnai, Kėdainiai1.JPG|Paminklas su kaimo vardu
Šakupulis1.JPG|Šakupulis


## Šaltiniai
Mento

**Mento** – Jamaikos liaudies muzikos stilius, padaręs didelę įtaką ska ir regio muzikai. Paprastai mento būdingi akustiniai instrumentai, tokie kaip akustinė gitara, bandža, rankinis būgnas ir marimbula – didelis dėžės formos lamelofonas (instrumentas su metaliniais liežuvėliais, primena afrikietiską mbirą), ant kurio galima sėdėti grojant. Marimbula ansamblyje atlieka boso partiją.

Mento dažnai painiojamas su kalipso, Trinidado ir Tobago muzikiniu stiliumi. Nors jie turi daug panašumų, tačiau tai du skirtingi savarankiški muzikos stiliai. Skirtumai iš dalies kyla dėl skirtingos šių dviejų Karibų salų kolonijinės praeities, kadangi Jamaikos muzikai trūksta ispaniškos įtakos, pastebimos kituose Karibų muzikos stiliuose.

Mento kilo iš muzikinių tradicijų, atkeliavusių kartu su vergais iš Afrikos. Europos muzikos įtaka taip pat stipriai jaučiama, kadangi vergai, mokėję groti kokiais nors instrumentais, buvo dažnai prašomi pagroti savo šeimininkams. Taigi jie įpynė dalį šių tradicijų į savo liaudies muziką. Mento dainų žodžiai dažnai su humoru pasakoja apie įvairius kasdieninius reikalus. Daugelis jų komentuoja skurdą, prastas gyvenimo sąlygas ir kitas socialines problemas. Kita dažna tema – vos užmaskuotos seksualinio pobūdžio užuominos.

Auksinis mento amžius buvo XX a. 6 dešimtmetis. 7 dešimtmetyje jį nustelbė ska ir regis, tačiau Jamaikoje mento vis dar grojamas, ypač dažnai turistų lankomose vietovėse.
Sony Mobile Communications

**Sony Mobile Communications** (anksčiau **Sony Ericsson**) - technologijų bendrovė, susikūrusi susijungus dviejų bendrovių, Sony ir Ericsson, mobiliųjų telefonų padaliniams. Susijungimas įvyko dėl to, kad abiejų bendrovių telefonų pardavimų rezultatai buvo vis mažėjantys. Bendrovės susivienijo 2001 m. spalio mėnesį. Po metų atsirado pirmi bendros kompanijos sukurti telefonai. Naujų telefonų dizainas pasikeitė, ir buvo įvesta tikrai sėkmingų modelių (pvz., T610, T630) kurie padėjo pagrindus tolesniam sėkmingam plėtimuisi.

2012 m. visas kompanijos akcijas perėmė „Sony“ ir nuo to laiko kompanijos produktai pradėjo išeiti su „Sony Mobile“ prekiniu ženklu, tačiau išliko senasis „Sony Ericsson“ logotipas. Visame pasaulyje šioje kompanijoje dirbo apie 5000 žmonių. Kompanija priklausė keturių didžiausių telefonų gamintojų ketvertukui. Sony Mobile turėjo didelę mobiliųjų telefonų pasiūlą, konkuravo su kitomis didelėmis telefonų bendrovėmis – Nokia, Samsung, Motorola.

## Telefonai
„Sony“ kompanija panaudojo savo ausinukų vardą (*Walkman*) ir technologijas. Tai buvo ne tik paprasti mobilieji telefonai, bet ir mp3 grotuvai (žymimi W serijos pavadinimu). 2004 m. parduota 42,3 mln. telefonų, o 2005 m. – 51.2 mln.

## Šaltiniai
Šerkšnys

: *Šis straipsnis apie upę Kėdainių rajone. Apie upę Mažeikių rajone skaitykite [[Šerkšnė]]*

**Šerkšnys** (*Šerkšnė*) – upė Kėdainių rajone, Pelėdnagių seniūnijoje, Nevėžio kairysis intakas. Prasideda ties Nociūnais. Teka į vakarus ir šiaurės vakarus, įteka į Nevėžį 52,2 km nuo jo žiočių, šalia Paobelio.

Intakas – Gentrinė (dešinysis). Upė teršiama Kėdainių pramonės rajono gamyklų nuotekomis . Dėl nuotekų smarkiai nukentėjo upės ekosistema.

Upėvardis kilęs nuo būdvardžio *šerkšnas* („balsvas, pilkšvas, žilsvas“), šis susijęs su daiktavardžiu *[[šerkšnas]]*.


Serksne002.JPG|Pramoninėmis nuotekomis teršiamas upelis
Šerkšnys, upelis.JPG|Šerkšnys tarp Paobelio ir Pelėdnagių


## Šaltiniai

## Nuorodos
*
Orangutango debiutas

**Orangutango debiutas** (dar vadinamas Sokolskio arba lenkiškuoju debiutu) – nestandartinis šachmatų debiutas, pradedamas ėjimu **1.b4**. Pasak ChessBase , iš 20 galimų baltųjų ėjimų **1.b4** yra devintas populiariausias meistrų žaidimuose. Jis, kaip ir kiti nestandartiniai ėjimai, Šachmatų debiutų enciklopedijoje žymimas A00 numeriu.

Debiutas niekada nebuvo populiarus aukščiausio lygio žaidėjų partijose, nors nemažai garsių žaidėjų kartais jį panaudodavo (pavyzdžiui, Retis prieš Ševeningeną 1923 m. ir Spaskis prieš Smyslovą 1960 m. Maskvos–Leningrado partijoje). Ko gero, žymiausias atvejis – Tartakoverio ir Maročio partija Niujorke 1924 m., po kurios jis gavo Orangutango pavadinimą. Pasakojama, jog Tartakoveris lankėsi zoologijos sode ir nusprendė paskirti savo kitą žaidimą jame matytam orangutangui. Sovietų žaidėjas Aleksejus Sokolskis (1908–1969) apie šį debiutą 1963 m. yra išleidęs monografiją: *Debyut 1 b2-b4*.

Debiutas daugiausia pagrįstas taktika, nukreipta į juodųjų valdovės flangą arba **f6** ir **f7** laukelių kryptimi. Juodieji gali atsakyti įvairiai: ko gero ambicingiausias planas – siekti centro (į kurį pirmasis baltųjų ėjimas nepretenduoja) einant **1…d5**, **1…e5** arba **1…f5**, mažiau ambicingi ėjimai: **1…Žf6**, **1…c6** (vadinamas flango variantu, ruošiant **...Vb6** arba **…a5**), galimas ir **1…e6**. Retesni ėjimai: **1…a5** arba **1…c5**. Po **1…e6**  paprastai seka **…d5**, **...Žf6** ir galiausiai  **…c5**. Po **1.b4 e5** baltiesems įprasta ignoruoti **b** pėstininko ataką ir eiti **2.Rb2**, užpuolant e pėstininką, tada žaidžiami **2…d6**, **2…f6** ir **2…Rxb4**. Po **1…a5** baltieji dažniausiai žaidžia **2.b5** ir pasieks pranašumą dėl susilpnėjusio juodųjų valdovės flango. **1…c5** kur kas aštresnis ir agresyvesnis ir dažnai naudojamas, siekiant išvengti nusistovėjusių ir išmoktų teorijų panaudojimo. Po kirtimo tikėtina, jog juodieji nukreips spaudimą į **c5** laukelį ir išvystys ataką prieš silpną baltųjų valdovės flango struktūrą.

## Nuorodos
* 1. b4 variations and games by Marek Trokenheim (Marek's 1.b4 Encyclopaedia)
Paupys (Raseiniai)

**Paupys** – kaimas Raseinių rajono savivaldybėje, prie Upės (Šešuvies kairysis intakas), 13 km į pietus nuo Viduklės ir 12 km į šiaurės rytus nuo Eržvilko. Seniūnaitijos centras. Stovi medinė Paupio Šv. Šeimos-Jėzaus, Marijos ir Juozapo bažnyčia (nuo 1926 m.), yra Paupio mokykla-daugiafunkcis centras, biblioteka, paštas (LT-60034). Į šiaurės rytus nuo kaimo telkšo tvenkiniai.

## Istorija
Pokario metais apylinkėse veikė Kęstučio apygardos, Butigeidžio partizanų rinktinės Lietuvos partizanai.

## Gyventojai

## Šaltiniai
Ramonai (reikšmės)

**Ramonais** vadinami kaimai
* Lietuvoje:
** Anykščių rajone;
** Kauno rajone;
** Raseinių rajone;
** Varėnos rajone;
* Lenkijoje:
** Palenkės vaivadijos Šipliškės valsčiuje;
* Baltarusijoje:
** Varanavo rajone.
Užkalniai (reikšmės)

**Užkalniai** - kaimai:

* Jurbarko rajone;
* Kelmės rajone;
* Panevėžio rajone;
* Raseinių rajone;
* Šiaulių rajone;
* Tauragės rajone.
Šarkiai (reikšmės)

**Šarkiais** vadinami kaimai:

* Joniškio rajone;
* Kalvarijos savivaldybėje;
* Kelmės rajone;
* Plungės rajone;
* Raseinių rajone;
* Utenos rajone:
** Saldutiškio seniūnijoje;
** Užpalių seniūnijoje.
Gūrai (Raseiniai)

**Gūrai** – kaimas centrinėje Raseinių rajono savivaldybės dalyje, 2 km į šiaurės vakarus nuo Raseinių. 

## Gyventojai

## Šaltiniai
Jurjonai (Dovilai)

**Jurjonai** – kaimas centrinėje Klaipėdos rajono savivaldybės dalyje, 5 km į pietryčius nuo Gargždų.

## Gyventojai

### Žymūs žmonės
;Gimė
* Virginijus Pikturna (1961 m. kovo 23 d.), Lietuvos Respublikos Aukščiausiosios Tarybos akto dėl Lietuvos nepriklausomos valstybės atstatymo signataras.

## Šaltiniai
Jurjonai (Vėžaičiai)

**Jurjonai** – kaimas Klaipėdos rajono savivaldybėje, 3 km į pietvakarius nuo Kulių, šalia kelio  ir Žvelsos upelio. Aplink – Vėžaitinės miškai.

## Gyventojai

## Šaltiniai
Kalniškė (reikšmės)

**Kalniške** vadinami kaimai:

* Ignalinos rajone;
* Klaipėdos rajone;
* Zarasų rajono Turmanto seniūnijoje:
** Kalniškė arčiau Smalvų,
** Kalniškė I arčiau Turmanto.
Šakarva

**Šakarva** – etnografinis kaimas Ignalinos rajono savivaldybės vakaruose, 7 km į pietvakarius nuo Ignalinos, Aukštaitijos nacionaliniame parke, prie kelio  (nuo jo atsišakoja ). Kaimo šiaurės rytiniame pakraštyje nusidriekęs Šakarvų ežeras (už jo – Šakarvos miškas), o pietrytiniame pakraštyje – Žeimenys, prie kurio yra valtinė. Yra pilkapynas, stovyklavietė.

## Etimologija
Pavadinimas kilęs nuo vandenvardžių *[[Šakarvai|Šakarvai̇̃]], Šakarvà*.

## Istorija
XIX a. pab. Šakarva (arba Bajorai) buvo užusienis Švenčionių apskrities Linkmenų valsčiuje, Antalksnės apylinkėje, buvo Mačiutiškių dvaro valda.

Tarpukariu kaimas priklausė Lenkijai, Vilniaus vaivadijai, Švenčionių apskričiai.

Sovietmečiu priklausė Linkmenų apylinkei.

## Gyventojai

## Nuorodos
* Miesteliai.lt 

## Šaltiniai
Kaspariškiai (Klaipėda)

**Kaspariškiai** – kaimas vakarinėje Klaipėdos rajono savivaldybėje dalyje, 4 km į pietus nuo Klaipėdos miesto Rimkų mikrorajono. Kolektyviniai sodai.

## Gyventojai

## Šaltiniai
Peter Sloterdijk

**Peteris Sloterdaikas** (**Peter Sloterdijk**, g. 1947 m. birželio 26 d. Karlsruhe) – vokiečių filosofas.

## Biografija

Gimė 1947 m. birželio 26 d. Vokietijos mieste Karlsruhe. Miuncheno universitete studijavo filosofiją, germanistiką ir istoriją. 1975 m. Hamburgo universitete gavo filosofijos daktaro laipsnį. Jo filosofija laviruoja tarp griežto akademizmo ir laisvo minčių dėstymo. Kai kurie jo pareiškimai yra sukėlę labai aštrias diskusijas ir vertinti labai prieštaringai. Jis atmeta dualizmo idėją – tarp kūno ir sielos, subjekto ir objekto, kultūros ir gamtos ir t. t. Kartais laikomas post – humanizmo atstovu.

1983 m. parašė „Ciniškojo proto kritiką“ (*Kritik der zynischen Vernunft*), tapusią perkamiausia filosofijos knyga vokiečių kalba.

## Nuorodos
* Asmeninė svetainė (vokiečių, prancūzų ir anglų kalbomis)
Paverkniai

**Paverkniais** vadinami kaimai:

* Birštono savivaldybėje:
** su 18 gyv.;
** su 7 gyv.;
* Prienų rajone.
Požeminis pasaulis

**Požeminis pasaulis** – įvairiose religijose ir mitologijoje esanti pasaulėvaizdžio dalis, dažniausiai esanti po žeme, apatinėje pasaulio plano dalyje. Tai visose kultūrose ir mitologijose esantis motyvas, anapus mirtingųjų pasaulio esanti vieta.

## Religija
* Krikščionybė
** Pragaras – kančios ir skausmo vieta, kurioje, pagal dauguma tikėjimų, visi nusidėjėliai praleis savo amžinąjį gyvenimą. Pragare taip pat degs visi nusidėję velnio angelai.

## Mitologija
* Actekų mitologija 
** Tlalokanas – karių, pasiaukojusių dievams ir nutrenktų žaibo žmonių sielų rojus.
** Miktlantekutlis – mirties dievas
** Miktlanas – požeminis mirties pasaulis.
** Koatlikujė – žemės ir mirties deivė.
 
* Baltų mitologija 
** Žemyna; Žemės motė – požemio ir mirusiųjų karalystės deivė.

* Egiptiečių mitologija 
** Aaru – dausų sritis, priklausanti Ozyrio viešpatijai. Senovės egiptiečių vadinama meldų laukais.
** Duatas – pomirtinis dausų pasaulis, priešaušrio prieblandos ir sutemų sritis.
** Apopas – milžiniška gyvatė, požemio būtybė, tamsos ir chaoso įsikūnijimas, blogio dievas.
** Anubis – pomirtinio pasaulio dievas, balzamavimo viešpats, įsteigęs laidotuvių ritualą.
** Atumas – vienas iš pomirtinio teismo kolegijos narių.

* Etruskų mitologija
** Mantas – požemio pasaulio dievas.

* Graikų mitologija
** Hadas arba Hado namai – požemio pasaulio karalystė, mirusiųjų buveinė su dievu Hadu.
** Charonas – Hado keltininkas, perkeliantis mirusiųjų sielas per Acherono upę.
** Acheronas – požemio pasaulio sielvarto upė.
** Mnemosinės – požemio pasaulio atminties upė.
** Letė – požemio pasaulio užmaršties upė.
** Stiksė – požemio pasaulio upė ir deivė.
** Lampadės – požemio pasaulio nimfos.
** Eliziejaus laukai – atitikmuo krikščioniškajam Rojui.
** Tartaras – atitikmuo krikščioniškajam Pragarui.

* Majų mitologija
** Achpučas – vienas iš mirties dievų, požemio pasaulio karalius.

* Romėnų mitologija
** Plutonas (mitologija) – mirties dievas pomirtiniame pasaulyje, kuris atitinka Hadą graikų mitologijoje.
** Mantas romėnų (ir etruskų) – požemio pasaulio dievas.
** Manija, Manto žmona, požemio pasaulio deivė.
** Karna – požemio pasaulio deivė, viena iš daugelio „mažųjų“ romėnų religijos deivių.

* Skandinavų mitologija
** Helė – požemių karalystės Helo valdovė.
Šalmo papuošalas (heraldika)

**Šalmo papuošalas** *([[Lotynų kalba|lot.]] clenodium, [[Vokiečių kalba|vok.]] Zimir, [[Anglų kalba|angl.]] Crest, [[Lenkų kalba|lenk.]] Klejnot)* – antras (po herbinio skydo) pagal svarbą herbo elementas.

Šiam elementui lietuviško termino nėra, todėl jis vadinamas, tiesiog, *šalmo papuošalu*.

### Istorija
Pirmą kartą šalmo papuošalas aptinkamas 1197 m. Flandrijos grafo Boduino (*Baudoin*) antspaude. Turnyrų metu pradžiai buvo reikalaujama demonstruoti savo šalmą su šalmo papuošalu, todėl šis elementas ir tapo labai svarbiu heraldikoje. Paplito XIII a. ant puodinių šalmų. Paprastai, šalmo papuošalas atvaizduodavo tą patį ar dalį figūros, esančios herbo skyde. Bet yra ir herbų, kuriuose šalmo papuošalai yra papildyti žvėrimis, paukščiais, žmonėmis, plunksnomis. Dažnai buvo vaizduojami ir nepilni gyvūnai, taip pat ir jų dalys (sparnai, ragai). Šalmo papuošalai buvo tvirtinami pririšant juos prie šalmo, todėl atsirado skraistės, vainikai ir antšalmiai pridengti pririšimo vietas.

### Lietuvoje
Lietuvoje dažnas yra povo plunksnų motyvas, greičiausiai atkeliavęs nusižiūrėjus į lenkiškąją heraldiką. Toje vietoje kur šalmo papuošalas tvirtinamas prie šalmo, dažnai aptinkamas auksinis trijų lapų vainikas (*kitaip karūna*).
Lozana

**Lozana** – miestas Šveicarijoje, prie Ženevos ežero, Vo kantono centras. Išvystyta mašinų, metalo apdirbimo, poligrafijos, siuvimo, maisto pramonė. Daug muziejų – dailės, archeologijos ir istorijos, dekoratyvinių menų ir kt. Yra Šv. Marijos katedra (XIV–XV a.), gotikinė *Notre-Dame* katedra (XII–XIII a.), Šv. Pranciškaus bažnyčia (XIII–XIV a.), rotušė (XV–XVII a.).

## Istorija

Prieš mūsų erą Lozana buvo keltų gyvenvietė, vėliau Lozanos apylinkėse romėnai pastatė karinę stovyklą ir pavadino *Lousanna* (tvirtovė vadinos *Lausodunon* arba *Lousodunon*). Žlugus Romos imperijai, miestas persikraustė į dabartinę vietą, jį valdė Savojos kunigaikščiai. 1536-1798 m. miestas priklausė Bernui; Napoleono karų metu 1803 m. Lozana tapo naujo – Vo kantono, prisijungusio prie Šveicarijos konfederacijos, administraciniu centru.

1916 m. birželį vyko 2 lietuvių konferencijos dėl nepriklausomybės.

## Sportas

Mieste yra Tarptautinio olimpinio komiteto būstinė. 1954 m. Lozanoje vyko V pasaulio futbolo čempionatas. 1992 m. daugelio nuostabai Lozanos gyventojai referendume nesutiko, kad mieste būtų rengiamos žiemos olimpinės žaidynės.

Žymiausi futbolo klubai:
* FC Lausanne-Sport
* FC&CC Lausanne
* ES FC Malley
* Villa Longchamp Lausanne

## Nuorodos
* Oficialus Lozanos tinklalapis 
* Šveicarijos federalinis technologijos institutas Lozanoje
Šiova

**Šiova**:
* Japonijos Imperatoriaus vardas – Imperatorius Šiova;
* Japonijos istorinis periodas – Šiova laikotarpis.
Šiaurės Korėjos vėliava

**Korėjos Liaudies Demokratinės Respublikos ([[Šiaurės Korėja]]) vėliava** – stačiakampis padalintas į tris horizontalias juostas: viršutinę ir apatinę mėlynas, vidurinę raudoną. Raudona juosta yra keturis kartus platesnė už mėlynas. Juostas skiria baltos fimbros. Vėliavos centre, paslinktas link flagštoko, raudonoje juostoje baltas skritulys. Jame raudona penkiakampė žvaigždė.

Žvaigždė simbolizuoja revoliucines tradicijas, raudona spalva – patriotizmą ir kovą, balta – idealų tyrumą, mėlyna – siekį apjungti visų pasaulio tautų nepriklausomybės, taikos ir draugystės idėją.

Prie demarkacinės linijos su Pietų Korėja ant vieno iš didžiausių pasaulyje flagštokų plėvesuoja apie 136 kilogramų Šiaurės Korėjos vėliava.

Vėliava adaptuota 1948 m. rugsėjo 8 d.
Paverkniai I

**Paverkniai I** (iki 2017 m. ***Paverkniai***) – kaimas Birštono savivaldybėje, 2 km į rytus nuo Birštono viensėdžio, prie Verknės ir Nemuno santakos. Paminklas partizanų mūšio aukoms (pastatytas 2004 m.).

## Geografija

Priklauso Nemuno kilpų regioniniam parkui. Kaime stūkso Paverknių piliakalnis, dar vadinamas Ginkaus kalnu, Žideikonių arba Kisieliškių piliakalniu. XI–XII a. čia stovėjo medinė pilaitė, kuri du kartus buvo priešų užpulta ir sudeginta. Ant piliakalnio švenčiamos Joninės. Dalis piliakalnio nuslinkusi į Verknės upę.

## Istorija

1945 m. kovo 25 d. tarp Lietuvos partizanų ir NKV bei stribų padalinio įvyko Paverknių kautynės. 2004 m. žuvusiesiems pastatytas paminklas.

2017 m. rugsėjo 13 d. patikslintas kaimo pavadinimas iš Paverknių į Paverknius I.

## Gyventojai

## Šaltiniai

## Nuorodos
* 
* Piliakalnio nuotrauka rudenį
Babronys

**Babronys** – kaimas Birštono savivaldybėje, šiek tiek į šiaurės vakarus nuo Jundeliškių, kairiajame Verknės krante. Kaime stūkso Babronių piliakalnis, datuojamas dar I tūkstm. pr. m. e. Kadaise jis atliko gynybines funkcijas, dabar jo šlaitai yra, ant piliakalnio auga lapuočiai ir eglynai.

## Gyventojai

## Šaltiniai
San Chuano provincija

**San Chuano provincija** () – provincija vakarinėje Argentinos dalyje. Šiaurėje-rytuose ribojasi su La Riochos, pietryčiuose – su San Luiso, pietuose – su Mendosos provincijomis. Visa vakarine riba ribojasi su Čilės Respublika. Administracinis centras – San Chuanas.

## Geografija
Provincija išsidėsčiusi kalnuotame ir sausame Kujo regione. Teritorijos rytus užima sausos plokščios lygumos (sausųjų pampų dalis), centrinę dalį – neaukšti kalnagūbriai (Tontalio, Punilijos ir kt.; Pampų Kalnagūbrių zona), o vakarus – aukštos Andų kalnų grandinės (aukštis iki 6770 m, Mersedarijo k.).

Klimatas sausas ir karštas. Vyraujantis vėjas – *[[zonda]]*. Dauguma kritulių iškrenta vasarą, dažnai sukeldami audras. Didelė dienos ir nakties temperatūrų kaita. Kalnuose neretos šalnos. Būdingas dirvožemis – raudonžemis. Provincijos šiaurės rytuose yra išlikusios 200 mln. metų senumo geologinės formos (Iščigvalasto provinciniame parke).

Dauguma upių priklauso Desagvadero vandens sistemos baseinui: (Bermechas – Desagvadero dalis, San Chuano upė, Chačalis). Sausuoju metu dauguma upių išdžiūsta, susiskaido į atskirus telkinius. Didesnių upių slėniai – svarbios žemės ūkio sritys. Yra nemažai druskingų pelkių ir druskos lygumų (Hvanakačės, Salina Pampa de los Lataso, Pampa de las Salinaso, Salinas de Maskasino ir kt.).

San Chuano provincija yra seismiškai aktyvioje zonoje, todėl neretai įvyksta žemės drebėjimai. Paskutinis galingas žemės drebėjimas įvyko 1944 m.

Įsteigtas San Giljermo nacionalinis parkas.

## Ekonomika
Vynininkystė – tradicinė ir pagrindinė provincijos ūkio šaka. 56 % dirbamos žemės naudojama vynuogių plantacijoms. Pagal vyno gamybą San Chuano provincija nusileidžia tik Mendosos provincijai. Taip pat dar auginami pomidorai, kukurūzai, bulvės, figos, persikai ir kt.

Didelę svarbą užima ir gavybos pramonė. Išgaunamas auksas, švinas, grafitas ir molis. Yra maisto, tekstilės pramonės įmonių. Elektros energija gaunama hidroelektrinėse (Kebrada de Uljumas, La Rosa, El Pinaras ir kt.) bei šiluminėse elektrinėse.

Kadangi provincija atoki ir neturi ypatingų lankytinų objektų, turizmas išvystytas menkai. Svarbiausi turistiniai objektai yra San Chuano miestas, Iščigvalasto parkas, Pismantos karštosios versmės, pagoniška *Difunta Correa* šventovė.

## Gyventojai
Provincijoje gyvena virš 700 tūkst. gyventojų, iš jų šeštadalis – San Chuane. Jo apylinkėse (Didžiajame San Chuane) susitelkę dauguma provincijos gyventojų (420 tūkst.). Kitas tankiau gyvenamas regionas yra šiaurėje. Andų aukštikalnės beveik negyvenamos. 

Didžiausi miestai (2010 m.):
* Vilja Krausė (109,4 tūkst. gyventojų) [San Chuano priemiestis]
* San Chuanas (109,1)
* Čimbasas (87,2) [San Chuano priemiestis]
* Rivadavija (82,5) [San Chuano priemiestis]
* Santa Lusija (48,0) [San Chuano priemiestis]
* Kausetė (28,2)
* Vilja Barbosa (24,2) [San Chuano priemiestis]
* Vilja Cheneral San Martinas (22,0) [San Chuano priemiestis]
* Vilja Aberastainas (15,4) [San Chuano priemiestis]
* San Chose de Chačalis (10,9)

## Šaltiniai

## Nuorodos
* Oficiali provincijos svetainė
* Provincijos žemėlapis
* Turistinė svetainė
Imperatorius Taišio

**Imperatorius Taišio** (, *Taishō tennō*, tikrasis vardas **Yošihito**, , o vaikystės vardas *Haru-no-mija*, 1879 m. rugpjūčio 31 d. – 1926 m. gruodžio 25 d.) – 123-asis Japonijos imperatorius, valdęs 1912–1926.

Tėvas – Imperatorius Meidži. Devizas – 大正 *Taisho*

Imperatorius nuo meningito, ištikusio netrukus po gimimo, buvo fiziškai ir psichiškai nesveikas. Tačiau būdamas vienintelis vyriškos lyties Imperatoriaus Meidži palikuonis, po šio mirties tapo Japonijos valdovu.

Dėl silpnos sveikatos nesugebėjo mokytis, todėl daug laiko praleisdavo viloje Atamyje. Buvo slepiamas nuo visų akių.

## Palikuonys
 
1900 m. vedė Sadako, su kuria susiaukė šių palikuonių:
* Imperatorius Šiova (1901–1989), tikrasis vardas – Hirohito.
* Princas Čičibu (Yasuhito), (1902–1953), vedė Matsudaira Setsuko, vaikų neturėjo.
* Princas Takamacu (Nobuhito), (1905–1987), vedė Tokugawa Kikuko, vaikų neturėjo.
* Princas Mikasa (Takahito), (1915–), vedė Yuriko.
San Chuanas (Argentina)

**San Chuanas** () – miestas vakarinėje Argentinoje, Kujo regione, Tulumo slėnyje. San Chuano provincijos administracinis, ekonominis ir kultūrinis centras. Miestas įsikūręs 650 m aukštyje. Gyvena 114 tūkst. gyventojų (2022 m.), o su aplinkine metropolija – 546 tūkst. (2022 m.).

## Klimatas
Būdingas sausas ir kontrastingas klimatas. Didelis dienos ir nakties temperatūrų skirtumas. Sausio mėnesio temperatūros artimos 27 °C, bet gali pakilti iki 34 °C. Tuo tarpu liepą gali nukristi iki 7 °C. Nei vieną mėnesį kritulių neiškrenta daugiau nei 20 mm. Labiausia tikėtini krituliai vasarą.

## Istorija
Miestą 1562 m. birželio 13 d. įkūrė Kujo regiono gubernatorius Juan Jufré ir suteikė jam *San Juan de la Frontera* vardą, pagal netoliese tekančią San Chuano upę. 1593 m. miestas dėl potvynio pasitraukė nuo upės 2,5 km į pietus. Kolonijiniais laikais San Chuanas buvo ramus miestelis. Išsivadavimo metais vyko aršios kautynės. 1811 m. San Chuane gimė Argentinos prezidentas ir rašytojas Domingas Faustinas Sarmientas. 1944 m. sausio 15 d. 20:50 įvyko galingas 7,8 balo pagal Richterio skalę žemės drebėjimas. Dauguma miesto pastatų buvo sugriauta, mieste ir apylinkėse žuvo apie 10 tūkst. žmonių. Netrukus San Chuanas atstatytas: namų aukštis apribotas iki 7 aukštų, dauguma pastatyti pagal antiseismines technologijas, miestas modernizuotas, praplėstos gatvės.

## Susisiekimas
San Chuanas – svarbus provincijos transporto mazgas. Keliai veda į San Luisą, Mendosą, San Chose de Chačalį. Geležinkeliai į Kordobą, San Chose de Chačalį, Mendosą ir kitus miestus. 12 km į pietvakarius yra Domingo Faustino Sarmiento oro uostas, iš kurio vyksta skrydžiai į Mendosą ir Buenos Aires.

## Ekonomika ir švietimas
Didelio vyndarystės rajono centras. Vyno pramonė. Taip pat yra kitų maisto pramonės, bei cemento gamybos įmonių. Vandeniu miestą aprūpina *[[Quebrada de Ullum]]* užtvanka. Yra San Chuano universitetas.

## Lankytinos vietos
* D. Sarmiento gimtasis namas, 1910 m. paskelbtas valstybiniu istorijos paminklu,
* Toskaniško stiliaus katedra, pastatyta vietoje per žemės drebėjimą sugriuvusios XVIII a. jėzuitų katedros,
* 18 km nuo miesto esanti Kebrada de Uljumo užtvanka,
* 25 km nuo miesto esantis La Lachos archeologijos muziejus, kuriame saugomi apylinkėse rasti prieškolumbinių kultūrų radiniai,
* 64 km nuo San Chuano esanti *[[Difunta Korėja]]* šventykla.

## Šaltiniai

## Nuorodos
* Oficiali svetainė 
* Turistinė informacija
* Earthquakes in San Juan Žemės drebėjimai San Chuane
Katherine Moennig

**Katherine (Sian) Moennig** (g. 1977 m. gruodžio 29 d. Filadelfijoje) – JAV aktorė.

K. Moennig yra kilusi iš žinomos Holivudo aktorių šeimos. Jos motina buvusi Broadway – šokėja, vaidinusi įvairiuose filmuose, pavyzdžiui, *Funny Girl*, tėvas – smuikų gamintojas. Taip pat jos artima giminaitė yra Oskaro prizo laimėtoja Gwyneth Paltrow.

## Biografija
Moennig karjera prasidėjo 1987 metais teatre vaikams. Ten jinai parašė improvizuotą *[[Mikė pūkuotukas|Mikės pūkuotuko]]* versiją, kurioje ir pati suvaidino. Pabaigus mokyklą, Katherine išvyko į Niujorką, kur baigė *[[American Academy of Dramatic Art]]*. Vėliau du mėnesius atliko praktiką *Williamstown* teatrų festivalyje ir gavo vieną nesvarbią rolę Šekspyro komedijoje *As You Like It*.

Aktorės debiutas televizijų serialuose buvo 2000 metais filme *Young Americans*, kuriame suvaidino mergaitę apsimetančią berniuku tam, kad patektų į svarbią Rawley akademiją.

Nuo 2004 iki 2009 Katherine Moennig atliko vieną iš pagrindinių vaidmenų JAV-seriale *The L Word*, įkūnijusi androgeniškos išvaizdos plaukų stilistę *Shane McCutcheon*. 

2009 metais aktorė vaidino serijale *Three Rivers* gydytoją *Dr. Miranda Foster*.

Nuo 2019 vyksta *The L Word: Generation Q* (*The L Word* pratęsimas).

## Filmografija
* *Young Americans* (2000) (kaip Jacqueline "Jake" Pratt)
* *The Ice People (2000)
* *Slo-Mo* ([[2001]])
* *Law & Order* (2001)
* *Love The Hard Way* (2001)
* *The Shipping News* (2001)
* *Law & Order: Special Victims Unit* ([[2003]])
* *Invitation to a Suicide* (2004)
* *The L Word* (2004-2009)
* *Art School Confidential* (2006)
* *Three Rivers* (2009)
* *Dexter* (2010)
* *Ray Donovan* (nuo 2013)
* *My Dead Boyfriend'' (2016)

## Nuorodos
* katherine-moennig.org
1944 m. San Chuano žemės drebėjimas

**1944 m. San Chuano žemės drebėjimas** (isp. *Terremoto de San Juan de 1944*) – žemės drebėjimas, įvykęs Argentinoje, San Chuano provincijoje. Kilo seismiškai aktyviame Kujo regione, Anduose. Susidarė dėl Naskos ir Pietų Amerikos plokščių tarpusavio judėjimo.

Prasidėjo 1944 m. sausio 15 d., 20:52. Epicentras buvo 30 km į šiaurę nuo San Chuano, prie La Lachos, Albardono departamente. Pasiekė 7,8 balo pagal Richterio skalę galingumą. 90 % San Chuano ir jo apylinkių pastatų buvo sugriauta, žuvo apie 10 tūkst. žmonių (10 % tuometinių miesto gyventojų). Miestas buvo visiškai nepritaikytas seisminėms sąlygoms – dauguma pastatų pastatyta iš plaušplyčių, gatvės siauros.

Atstatant miestą, parinktas patogesnis išplanavimas (plačios gatvės, mažesni pastatai), įrengtos antiseisminės sistemos. Atstatant San Chuaną buvo svarstoma galymybė jį perstatyti kitoje vietoje. Atstatymą finansavo valstybė. Viena iš pagrindinių miesto atsatymo remėjų buvo būsimoji Chuano Perono žmona, Eva Peron. Atstatymo darbai tęsėsi daugiau nei 10 metų.

2006 m. atlikti seisminiai miesto tyrimai parodė, kad beveik 100 % viešųjų įstaigų ir 63 % gyvenamųjų namų yra įgalūs atlaikyti žemės drebėjimą, tačiau 28 % pastatų priklauso vidutinės, o 20 % didelės rizikos grupei.

## Nuorodos
* San Chuano žemės drebėjimas
Tadžikijos vėliava

**[[Tadžikija|Tadžikijos]] vėliava** – trispalvė vėliava, suskirstyta į tris horizontalias juostas: viršutinę raudoną, vidurinę baltą ir apatinę žalią. Vidurinė juosta yra 1,5 karto platesnė nei išorinės juostos. Jos centre auksinė stilizuota karūna. Virš karūnos septynios auksinės penkiakampės žvaigždės, išdėstytos puslankiu.

Raudona spalva reiškia respublikos vienybę, balta – medvilnę, kaip vieną iš šalies didžiausių turtų, žalia – žalius ir derlingus slėnius (šie užima tik 7 % respublikos teritorijos).

Vėliava įteisinta 1992 m. lapkričio 25 d.
Akihito

**Akihito** (jap. 明仁 lt. Šviesusis žmogus, g. 1933 m. gruodžio 23 d.) – 125-asis Japonijos imperatorius, valdęs 1989–2019 m.

Vaikystės vardas – *Cugu – no – mija*. Japonijoje vadinamas tiesiog kaip „valdantysis imperatorius“ (jap. 今上天皇 *kinjō tennō*), mat tikrasis vardas nėra tariamas. Tėvas – Imperatorius Šiova. Devizas – 平成 *Heisei*. Šis devizas po mirties taps oficialiu imperatoriaus vardu.

Jo valdymas susijęs su palyginti ramiu Japonijos istorijos laiku.

2007 m. gegužės 26 d. Akihito su žmona Michiko oficialaus vizito lankėsi Lietuvoje. Iki šiol tai aukščiausias oficialus Japonijos asmuo viešėjęs Lietuvoje.

## Palikuonys
1959 m. vedė Mičiko Šioda (gimusi 1934 m.). Turi tris vaikus:

* Imperatoriškasis princas Naruhito (*Hiro – no – miya Naruhito Kōtaishi*) (gimęs 1960 m. vasario 23 d.), vedęs Masako Owada, turi dukrą princesę Aiko. 2019 m. tėvui užleidus sostą tapo imperatoriumi;
* Princas Akišino (*Akishino – no – miya Fumihito shinnō*) (gimęs 1965 m. lapkričio 30 d.), vedęs Kavašima Kiko, turi dvi dukras: Mako ir Kako. 2006 m. rugsėjo 6 d. gimė sūnus princas Hisahito (悠仁), kuris ateityje yra vienas pretendentų užimti imperatoriaus sostą;
* Princesė Sajako (*Nori – no – miya Sayako naishinnō*) (gimusi 1969 m. balandžio 18 d.), po vedybų 2005 m. su nekarališko kraujo asmeniu, turėjo atsisakyti titulų. Dabar – Sajako Kurod.
Darko Miličić

**Darko Miličičius** (, g. 1985 m. birželio 20 d. Novi Sade) – buvęs Serbijos krepšininkas.

Dar nesulaukęs aštuoniolikos metų, žiniasklaidoje buvo lyginamas su legendiniu Arvydu Saboniu ir 2003 m. NBA naujokų biržoje buvo pakviestas antru šaukimu, tačiau atsidūręs stipriausioje pasaulio lygoje krepšininkas nežaidė tokiu lygiu, kokio iš jo buvo tikimasi.

2006 m. vasario 15 d. „Pistons“ klubas serbą, kartu su puertorikiečiu Carlos Arroyo, išmainė į Orlando „Magic“ komandą už Kelvin Cato ir pirmojo rato šaukimą 2007 m. NBA naujokų biržoje.

2007 m. liepos 12 d. D. Miličičius pasirašė 3 metų 21 milijono dolerių vertės sutartį su Memfio „Grizzlies“ ekipa. 2009 m. birželio 25 d. buvo iškeistas į Niujorko „Knicks“ ekipą. 2010 m. vasario 18 d. atsidūrė Minesotos „Timberwolves“ klube. Šioje komandoje žaidėjas skundėsi mažai praleidžiantis laiko aikštelėje, bet 2010–2011 m. tarpsezonyje pasirašė ketverių metų sutartį su Minesotos klubu. 2012 m. liepos 12 d. buvo atleistas pasinaudojus amnestijos taisykle. 2012 m. rugsėjį pasirašė sutartį su Bostono „Celtics“.

2013 m. birželį Miličičius paskelbė, kad baigia NBA karjerą.

## Pasiekimai

* 2003 m. Serbijos ir Juodkalnijos taurės vicečempionas
* 2004 m. NBA čempionas
* 2005 m. NBA vicečempionas

## Šaltiniai
Mersedarijas

**Mersedarijas** () – viršukalnė Anduose, aukščiausia Ramaldos kordiljeroje. Išsidėsčiusi Argentinoje, San Chuano provincijos pietvakariuose, netoli sienos su Čile, 100 km į šiaurę nuo Akonkagvos. Aukštis – 6720 m (kitais duomenimis – 6770 m).

Pirmieji įkopė 1934 m. sausio 18 d. lenkų alpinistai Adam Karpiński ir Wiktor Ostrowski.

## Šaltiniai

## Nuorodos
* Iliustracijos ir aprašymai
Damir Mulaomerović

**Damiras Mulaomerovičius** (g. 1974 m. rugsėjo 19 d. Tuzloje) – Kroatijos krepšininkas, treneris.

2006 metais tapo Pirėjo „Olympiacos“ komandos nariu ir šioje ekipoje pakeitė traumuotą lietuvį Arvydą Macijauską.

Damiras Mulaomerovičius karjerą pradėjo gimtajame Tuzlos mieste, o, po labai sėkmingų keturių šio miesto komandoje praleistų sezonų, perėjo į Zagrebo „Ciboną“, čia praleidęs dar keturis sėkmingus sezonus krepšininkas tapo Bolonijos „Team System“ komandos nariu, o vėliau perėjo į Stambulo „Efes Pilsen“. 2001 metais krepšininkas tapo Atėnų „Panathinaikos“ nariu ir su šia komanda laimėjo Eurolygą. Po labai sėkmingo sezono krepšininkas gana netikėtai perėjo į daug silpnesne laikytą komanda „Snaidero“, bet sezonui vos prasidėjus papildė Madrido „Real“ gretas. Galiausiai krepšininkas vėl grįžo į Graikiją, kur rungtyniaudavo įvairiose komandose. 2006 m. pasirašė kontraktą su Pirėjo „Olympiacos“ komanda, kurioje turėjo pakeisti traumuotą lietuvį A. Macijauską. Eurolygoje krepšininkas pelnydavo po 2,5 taško. Graikijos lygoje jo statistika daug geresnė (vidutiniškai po 9,4 tšk.), tačiau dėl nesutarimų su komandos treneriu P. Geršonu kroatas buvo atleistas. 2007 m. sausio 20 d. pasirašė kontraktą su Ispanijos aukščiausioje lygoje rungtyniaujančia San Sebastjano „Bruesca“. Šios ekipos vadovai tikėjosi, kad D. Mulaomerovičius padės komandai kovoti dėl išlikimo stipriausioje Ispanijos lygoje.

## Pasiekimai

* 1995–1998 metų Kroatijos čempionas
* 2000 metų Turkijos Prezidento taurės laimėtojas
* 2001 metų Turkijos taurės laimėtojas
* 2002 metų Eurolygos čempionas
Eliziejaus laukai

Graikų mitologijoje **Eliziejaus laukai** – Rojus, skirtas didvyriams, kuriems dievai suteikė nemirtingumą. Manoma, kad kilo iš miniečių tikėjimo. Homeras savo užrašuose mini, kad Eliziejaus laukai yra tobulos palaimos šalis Žemės krašte, ant Okeano krantų. Panašiai ir Hesiodas apibūdina Palaimintąsias salas. Ankstyvieji autoriai mini, kad į Eliziejaus laukus patekdavo tik tie, kuriems dievai suteikdavo nemirtingumą. Tačiau Hesiodo laiku Eliziejaus laukai tapo vieta, kur patenka palaimintieji. Ir tik nuo Pindaro pradėta teigti, kad ten patekdavo dorai gyvenę žmonės.

## Literatūra
* „Encyclopædia Britannica 2006 Ultimate Reference Suite DVD“.
Kalnų Badachšano autonominė provincija

**Kalnų Badachšano autonominė provincija** ( arba ولایت مختار کوهستان بدخشان; ) – autonominė provincija rytų Tadžikistane. Vakaruose ribojasi su Chatlono provincija ir Subordinacine teritorija. Rytuose turi sieną su Kinija, o pietuose – su Afganistanu. Administracinis centras – Chorogas.

## Istorija
1925 m. sudaryta Kalnų Badachšano autonominė sritis. Tarybiniais metais dauguma teritorijos gyventojų, vad. pamyriečių, priversitinai iškeldinta į Tadžikistano pietvakarius. 1991 m. šaliai iškovojus nepriklausomybę, sritis pervadinta į provinciją. 1992 m. vykstant pilietiniam karui, vietinė valdžia pasiskelbė nepriklausomybę nuo Tadžikistano. Prasidėjo ginkluotas konfliktas tarp vietinių gyventojų ir tadžikų karių. Netrukus nepriklausomybės siekis buvo numalšintas.

## Geografija
Kalnų Badachšanas išsidėstęs Pamyro kalnuose, iškylančiuose iki 7495 m (Ismailo Samani k.). Taip pat šiaurėje iškilusi 7134 m Nepriklausomybės viršukalnė (buv. Lenino k.) ir 7105 m Korženovskio k. Kalnus vagoja gilūs sraunių upių – Bartango, Piandžo, Gunto, Pamyro upių slėniai. Yra aukštikalnių ežerų – Karakulis (meteorinės kilmės), Zorkulis, Sarezas. Klimatas kontinentinis. Vidutinė sausio mėnesio temperatūra nuo -8&nbsp;°C vakaruose, iki -20&nbsp;°C rytuose. Liepą atitinkamai 22 ir 13&nbsp;°C. Kritulių iškrenta nuo 60 mm rytuose, iki 240 mm vakaruose. Dirvožemiai daugiausia pilkžemiai. Vyrauja pusdykumės ir dykumos, vakaruose – kalnų stepės. Augalija skurdi, prisitaikiusi prie atšiauraus klimato.

## Demografija
Dauguma gyventojų – tadžikai, yra nedidelės rusų ir kirgizų mažumos. Yra du miestai – Chorogas ir Murgabas. Išplitę daug vietinių kalbų ir dialektų. Dauguma tikinčiųjų – musulmonai izmailitai (šiitų atšaka).

## Ekonomika
Kasybos ir maisto pramonė. Slėniuose vystoma drėkinamoji žemdirbystė. Auginami javai, moliūgai, bulvės, tabakas. Sodininkystė ir šilko gamyba. Veisiamos avys ir jakai. Vienintelė sausumos susisiekimo arterija – Pamyro traktas. Per Vachano koridorių galima patekti į Afganistaną, per Kulmos perėją – į Kiniją.

## Administracinis skirstymas
Provinciją sudaro 7 rajonai:

* Chorogo miestas
* Vančo rajonas
* Darvazos rajonas
* Iškašimo rajonas
* Murgabo rajonas
* Roštkalino rajonas
* Rušano rajonas
* Šugnano rajonas

## Šaltiniai
Jaromír Blažek

**Jaromiras Blažekas** (; g. 1972 m. gruodžio 29 d.) – buvęs čekų futbolininkas, vartininkas, atstovavęs Čekijos rinktinei.

## Karjera
Per savo profesionalo karjerą atstovavo šiems futbolo klubams: *SK Slavia Praha*, *FC Bohemians 1905*, *FK Marila Příbram*, *FK Viktoria Žižkov*, *SK Dynamo České Budějovice* ir *Spartak ČKD Blansko*.

## Rinktinė
1993 m. sužaidė trejas rungtynes Čekijos U-21 rinktinės sudėtyje.

2000 m. kovo 29 d. debiutavo nacionalinėje komandoje draugiškose rungtynėse prieš Australiją. 

Nuo 2006 m. buvo antruoju rinktinės vartininku po Petro Čecho.

## Pasiekimai
* Čekijos lygos čempionas (1996, 2003, 2005, 2007)
* Čekijos taurės laimėtojas (2004, 2006, 2007)
* Trečioji vieta 2004 m. Europos futbolo čempionate, Portugalijoje

## Dalyvavimas čempionatuose

|}

## Išnašos

## Nuorodos
*